  Константин Вознесенских Майя Бывальцева Удмуртиын коронавируслэн «омикрон» штамменыз черлан 15 учыр пусйизы. Висисьёс Ижкарын, Алнаш, Балезино, Сюмси ёросъёсын вань. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Выль штаммен черламъёс пӧлын 16 аресъем пинал, 18-64 аресъем укмыс адями, эшшо витез – 65 ареслэсь бадӟымъёс. Ваньзы али асьсэдыз умой шӧдо. Улосвыллэн кивалтӥсез маскаос нуллыны, трос калык интыосы ветлэмлэсь, уката ик дорын пересьёс яке секытэн нылкышноос вань ке, возиськыны кулэ шуыса тодэ вайытӥз. Та дыре элькунын коронавируслэсь ньыль пӧртэм росси вакцинаослэн 285 сюрс дозазы вань, пусйиз Александр Бречалов. Каръёсын но ёросъёсын прививка пуктонъя 1ё28 пунктъёс ужало. Тегъёс: коронавирус АлександрБречалов Тазалык висён Ижкар Удмуртия  